Landsrettens afgørelse vedrørende rettidig indgivelse af anke stadfæstes
Ret: Højesteret (3. instans)
Faggruppe: Straffesag — Øvrige straffesager
Sagsemner: Efterforskning og straffeproces;
Færdsel;

/

UDSKRIFT
AF

HØJESTERETS ANKE- OG KÆREMÅLSUDVALGS DOMBOG

HØJESTERETS KENDELSE
afsagt onsdag den 20. august 2008

Sag 495/2007

Anklagemyndigheden

mod

Tiltalte

(advokat Annegrete Gaarde)

I tidligere instans er afsagt kendelse af Østre Landsrets 16. afdeling den 20. august 2007.

Procesbevillingsnævnet har den 14. november 2007 meddelt tilladelse til, at kendelsen ind-

bringes for Højesteret.

I påkendelsen har deltaget fem dommere: Poul Sørensen, Peter Blok, Asbjørn Jensen,

Børge Dahl og Niels Grubbe.

Påstande
Kærende, anklagemyndigheden, har påstået landsrettens kendelse ændret, således at
tiltaltes anke afvises som for sent indgivet.

Indkærede, Tiltalte, har påstået landsrettens kendelse stadfæstet, subsidiært anken

admitteret.

Anbringender
Anklagemyndigheden har anført, at landsrettens kendelse strider mod ordlyden af
retsplejelo-vens § 908, stk. 2, som ikke indeholder en angivelse af, at ankemeddelelse kan
indgives til landsretten. Hertil kommer, at også reale grunde taler for at fortolke
bestemmelsen i overens-



/

- 2 -

stemmelse med ordlyden. Det er således uhensigtsmæssigt, hvis anke fra de tiltaltes side

kan indgives direkte til landsretten, som alene kan optræde som en forsinkende

mellemstation for videresendelse. Indgives ankemeddelelse til landsretten fra en tiltalt i en

sag med flere tiltalte umiddelbart før ankefristens udløb, og får anklagemyndigheden først

meddelelsen efter anke-fristens udløb, kan anklagemyndigheden være afskåret fra at anke i

forhold til sagens øvrige tiltalte, og selv om en tilsvarende situation kan opstå, hvis en af

flere tiltalte indgiver anke-meddelelse til byretten, bør der ikke ske en udvidelse af

adgangen for tiltalte til at anke ved meddelelse til domstolene ud over det, der følger af

ordlyden af § 908, stk. 2.

Anklagemyndigheden har ikke for Højesteret gjort gældende, at anken skal afvises som

følge af, at forsvarerens skriftlige ankemeddelelse ikke var underskrevet af tiltalte.

Tiltalte har til støtte for sin påstand om stadfæstelse navnlig henvist til landsrettens

begrundelse.

Højesterets begrundelse og resultat
Tre dommere – Poul Sørensen, Peter Blok og Niels Grubbe – udtaler:

Byrettens dom af 15. maj 2007 er anket af forsvareren ved et brev til landsretten, som er

modtaget af landsretten den 29. maj 2007 inden ankefristens udløb samme dag. Landsretten

videresendte den 30. maj 2007 ankemeddelelsen til anklagemyndigheden, der modtog med-

delelsen den 1. juni 2007.

Efter retsplejelovens § 908, stk. 2, 2. pkt., skal en skriftlig ankemeddelelse fra tiltalte

indgives til anklagemyndigheden eller til byretten. Anken er således efter vores opfattelse

ikke indgivet rettidigt til rette myndighed, men vi finder, at den under de anførte

omstændigheder bør tilla-des i medfør af retsplejelovens § 910, stk. 2, 1. pkt., 2. led.

Vi stemmer med denne begrundelse for at stadfæste landsrettens kendelse.

Dommerne Asbjørn Jensen og Børge Dahl udtaler:

Af de grunde, der er anført af landsretten, stemmer vi for at stadfæste landsrettens kendelse.



/

- 3 -

Thi bestemmes :

Landsrettens kendelse stadfæstes.